
Riigieelarvest eraldatud raha kasutamine
1. Asjaolud ja menetluse käik 
Vastavalt Narva Linnavolikogu 18.12.2007 määruse nr 48 „Narva linna 2008. aasta eelarve kinnitamine” lisale 3 eraldati Narva Linnavalitsuse Linnavara- ja Majandusametile 2008. aastaks 4 000 000 krooni Energia tn ja lähiala ehitamiseks (punkt 1.1) ning 3 000 000 krooni kesklinna kõnniteede rekonstrueerimiseks koos projekteerimisega (punkt 1.5).
Ülaltoodust lähtuvalt võeti vastu Narva Linnavalitsuse 30.04.2008 korralduse nr 557-k „Riigihanke „Narva linna Energia tn rekonstrueerimine” korraldamine”, mille alusel korraldas Linnavara- ja Majandusamet riigihanke „Narva linna Energia tn rekonstrueerimine” ning riigihanke komisjoni 09.06.2008 otsusega tunnistati edukaks AS N&V pakkumus maksumusega 4 738 743 krooni. 

Teeseaduse nõuetest tulenevalt on küsitud hinnapakkumised ehituse omanikujärelevalve teostamiseks ja kulud on planeeritud summas 155 000 krooni. 

Seega on Narva linna Energia tn rekonstrueerimise kogumaksumus 4 894 000 krooni. Linnaeelarves ei jätku rahalisi vahendeid summas 894 000 krooni. 

Kesklinna kõnniteede rekonstrueerimiseks koguti hinnapakkumised lihtmenetluse korras, edukaks tunnistati AS N&V pakkumus maksumusega 2 850 000 krooni. 

Seega on kesklinna kõnniteede rekonstrueerimise kogumaksumus koos projekteerimise ja omanikujärelevalvega 3 100 000 krooni. Linnaeelarves ei jätku rahalisi vahendeid summas 100 000 krooni. 

Vabariigi Valitsuse 21.02.2008 korralduse nr 93 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste lõikes 2008. aastal”  lisas (https://www.riigiteataja.ee/ert/act.jsp?id=12930906) eraldati Narva linnale riigieelarvest 9 190,7 tuh. krooni avalikult kasutatavate kohalike teede hoiuks. 

Narva Linnavolikogu 06.03.2008 määrusega nr 11 „Loa andmine riigieelarvest eraldatud raha jaotamiseks” lubati Narva Linnavalitsusel jaotada riigieelarvest teede remondiks eraldatud raha summas 8 190,7 tuh krooni objektide lõikes. 

Ülaltoodu alusel taotleb Narva Linnavalitsuse Linnavara- ja Majandusamet kasutada riigieelarvest eraldatud rahast Narva linna Energia tn rekonstrueerimiseks 894 000 krooni ning  kesklinna kõnniteede rekonstrueerimiseks koos projekteerimisega 100 000 krooni.
2. Õiguslikud alused

Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 06.03.2008 määruse nr 11 „Loa andmine riigieelarvest eraldatud raha jaotamiseks” alusel lubati Narva Linnavalitsusel jaotada teede remondiks riigieelarvest eraldatud raha objektide lõikes. 

3. Otsus

Lubada Narva Linnavalitsuse Linnavara- ja Majandusametil kasutada riigieelarvest eraldatud rahast 994,0 tuh. krooni linna teede ja tänavate remondiks, sh:

· 894,0 tuh. krooni – Narva linna Energia tn rekonstrueerimine;

· 100,0 tuh. krooni - kesklinna kõnniteede rekonstrueerimine koos projekteerimisega.

4. Rakendussätted 

4.1. Halduskohtumenetluse seadustiku §9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.
4.2. Korraldus jõustub seadusega sätestatud korras.

